23. 7. 90 De Europæiske Fællesskabers Tidende Nr. C 182/21 
Udtalelse om forslag til Rådets forordning (EØF) om afsætning af prydplanteformeringsmateriale 
og prydplanter 
(90/C 182/07) 
Rådet for De Europæiske Fællesskaber besluttede den 26. februar 1990 under henvisning til EØF-
traktatens artikel 198 at anmode om Det Økonomiske og Sociale Udvalgs udtalelse om det 
ovennævnte emne. 
Det forberedende arbejde henvistes til ØSU's sektion for landbrug og fiskeri, som udpegede 
Michael P. Strauss til ordfører. Sektionen vedtog sin udtalelse den 15. maj 1990. 
Det Økonomiske og Sociale Udvalg vedtog på sin 277. plenarforsamling den 30. maj 1990 
enstemmigt følgende udtalelse: 
1. Indledning 
1.1. De mange forskellige nationale regler for kontrol af 
kvalitets- og sundhedsnormer for småplanter og vegetativt 
formeringsmateriale kan udgøre en hindring for samhande­
len mellem medlemsstaterne. 
1.2. Med henblik på at indføre harmoniserede bestem­
melser, således som det kræves for virkeliggørelsen af det 
indre marked, har Kommissionen fundet det nødvendigt at 
udvide det eksisterende direktiv (70/458/EØF) vedrørende 
handel med frø, så det kommer til at omfatte småplanter og 
formeringsmateriale, og den har forelagt tre forslag til 
forordninger, der dækker grønsags-, prydplante- og 
frugtplantemateriale. 
1.3. Kommissionen har på grund af snævre tidsrammer 
ikke haft megen tid til først at rådføre sig med medlemssta­
ternes myndigheder. Derfor er Kommissionen måske ikke 
helt klar over, hvor store forskelle der er mellem de 
nationale lovgivninger, og har således kun udarbejdet en 
ramme for medlemsstaternes praksis, idet der endnu er 
mange detaljer, som skal fastlægges. 
2. Generelle bemærkninger 
2.1. Forslaget indgår i en bredere strategi for plante­
sundhed og må betragtes på baggrund af andre forslag, 
herunder navnlig KOM(88) 170 endelig udg., KOM(89) 
646 endelig udg. og KOM(89) 647 endelig udg., som 
ændrer plantesundhedsdirektivet 77/93/EØF. Disse har­
moniseringsforanstaltninger danner rammen omkring 
anvendelsen af KOM(89) 650 endelig udg. Disse øvrige 
foranstaltninger må vedtages, før markedsføringsforord-
ningen træder i kraft. Derved sikres det, at kontrollen med 
plantesundhedsnormerne ikke forringes, og at der er sørget 
for hensigtsmæssige beskyttelsesmuligheder, således at der 
kan træffes unilaterale foranstaltninger. 
2.2. ØSU finder ligesom Kommissionen, at det er 
nødvendigt at indføre EF-forskrifter med henblik på at 
harmonisere kvalitets- og plantesundhedsnormerne, såle­
des som det kræves for gennemførelsen af det indre 
marked. 2.3. ØSU bemærker, at der grundlæggende foreslås 
samme forordning for prydplanter som for små grønsags-
planter og formeringsmateriale. Der tages ikke tilstrække­
ligt hensyn til, at handelen i denne sektor har helt andre 
karakteristika. Denne forskel beror på, at materialet sælges 
i mindre sendinger, og at der af og til kræves blandede 
partier. Desuden dækker forordningen alle former for 
prydplanter og ikke kun dem, der er beregnet på formering. 
2.4. I betragtning af den meget brede vifte af materiale, 
som det omhandler, og handelens specielle natur må 
forslaget betegnes som uhensigtsmæssigt og ugennemfør­
ligt i sin nuværende form. 
2.5. Forslaget skal på visse punkter præciseres og 
ændres betydeligt, før det vedtages. I forslaget overlades 
det til Den Fælles Stående Komité at tage sig af mange af de 
med de foreslåede foranstaltninger forbundne administra­
tive detailspørgsmål, som ikke vil blive genforelagt for 
Rådet. Det er vanskeligt at fremkomme med en præcis og 
konstruktiv udtalelse om et forslag, der overlader så meget 
af den endelige udformning af forordningen til tjeneste­
mænd, som ikke skal sende spørgsmålene videre til 
Ministerrådet og andre EF-institutioner. 
3. Særlige bemærkninger 
3.1. Materiale, som omfattes af forordningen 
3.1.1. Listen i artikel 1, stk. 2, bør tages op til revision. 
Den bør begrænses til at omfatte planter, der har 
økonomisk betydning, således at det er muligt at gennemfø­
re forordningen før fristen for virkeliggørelsen af det indre 
marked. Listen bør snarest muligt omfatte roser, rhododen-
dron, narcissus, azalea, tulipaner og fuchsia. 
3.1.2. Forordningen bør gælde for formeringsmateriale, 
der skal eksporteres. Undtagelsesbestemmelsen i artikel 2 
vil kunne føre til en situation, hvor der i Fællesskabet 
cirkulerer materiale af ringere kvalitets- og sundheds­
standard, som kan overføre sygdomme til andre planter 
eller selv komme i handelen på det indre marked. 
Nr. C 182/22 De Europæiske Fællesskabers Tidende 23. 7. 90 
3.2. Krav til leverandøren 
3.2.1. De i artikel 5 og bilag I fastlagte betingelser vil 
medføre ekstraudgifter for især de små og mellemstore 
virksomheder, hvoraf mange ikke i forvejen har de 
nødvendige bogføringsfaciliteter. ØSU anmoder Kommis­
sionen om at undersøge, om anerkendte producent- og 
handelssammenslutninger bør involveres med henblik på at 
nedbringe producenternes administrationsomkostninger. 
3.2.2. Man må præcisere den undtagelse, som der 
henvises til i bilag I, punkt 4, 3. led. ØSU mener, at 
undtagelser ikke bør være områdebestemte, da en sådan 
bestemmelse vil være ugennemførlig. ØSU går imidlertid 
ind for, at der indføres undtagelser for salg i meget små 
mængder, såfremt dette ikke griber ind i lovgivningens 
målsætning. 
3.2.3. Kravet om, at leverandørerne skal udarbejde en 
detaljeret plan over områderne med angivelse af, hvor hver 
enkelt slægt og art er anbragt, bør opgives, da det er 
umuligt at overholde, idet der jævnligt flyttes rundt på 
formeringsmateriale og planter under produktionen. 
3.3. Inspektionsressourcer 
3.3.1. Den inspektion, som kræves for at håndhæve 
forordningen, vil lægge en ekstra byrde på de i forvejen 
begrænsede inspektionsressourcer. For at sikre, at leveran­
dørerne opfylder kravene i bilag I, vil det være nødvendigt 
med flere EF-midler, navnlig hvis forordningen skal 
gennemføres ens i hele Fællesskabet. 
3.3.2. På samme måde må inspektionsressourcerne 
styrkes betydeligt, så de i artikel 6 anførte betingelser kan 
opfyldes. 
3.4. Afsætningsordninger 
3.4.1. Begrebet »parti« (artikel 12) defineres ikke, og 
udtrykket »tilstrækkeligt homogene« bør defineres præcist. 
For eksempel burde man angive, hvilke toleranceniveauer 
der kan accepteres. Da så meget forskelligt materiale er 
omfattet, ville det imidlertid være umuligt at holde 
partierne adskilt, især når der er tale om blandede 
prydplantepartier, dvs. sendinger indeholdende forskellige 
arter og sorter, som kunderne ofte udtrykker specifikt 
ønske om. 
3.4.2. Kravet om homogenitet (artikel 12, stk. 1) vil 
mindske den fleksibilitet, der findes i sektoren. Kunderne 
kan stille meget forskellige krav om størrelse og frodighed 
for planter, der fremdyrkes som ét parti. Sektoren reguleres 
i øjeblikket af efterspørgslen, og derved imødekommer 
man bedst producenternes individuelle krav. Denne balance bør ikke undermineres med overdreven lovgivning. 
Derfor bør homogenitetskravet kun gælde for sortsrenhed 
og ikke for andre kvalitetskriterier. 
3.4.3. Kravet om individuel mærkning af hver prydplan­
te (artikel 12, stk. 1) er for strengt og bør kun pålægges i de 
tilfælde, hvor det i praksis er gennemførligt. 
3.4.4. Officiel forsegling eller forsegling under officielt 
tilsyn (artikel 12, stk. 2 og 3) synes også at være 
ugennemførligt. Hvis det er meningen, at definitionen af 
»officiel« skal udvides til at omfatte for eksempel 
producenter eller officielt anerkendte producent- og 
handelssammenslutninger, må der fastsættes bestemmelser 
for at sikre, at et sådant privilegium ikke misbruges. Der må 
stilles tilstrækkelige EF-midler til rådighed til at uddanne 
nye inspektører og gennemføre ordningen. 
3.5. Midlertidige vanskeligheder 
3.5.1. Ifølge artikel 13 kan der fastsættes mindre strenge 
regler, hvis der opstår »midlertidige forsyningsvanskelighe­
der«. Denne bestemmelse bør ikke kunne påkaldes af en 
medlemsstat, der ønsker at ophæve de forpligtelser, som 
forordningsforslaget pålægger den. 
3.5.2. De i artikel 18 fastsatte afsætningsbegrænsninger 
kan i sig selv udgøre en midlertidig forsyningsvanskelighed 
og følgelig hjemle anvendelsen af artikel 13. Den her 
anvendte terminologi må præciseres. Ordene »uden 
undtagelser« bør føjes til artikel 18, stk. 2. 
3.6. Strengere krav 
3.6.1. Ifølge artikel 15 kan en medlemsstat indføre 
strengere kvalitets- og sundhedsnormer og sørge for den 
fornødne inspektion. ØSU er ikke modstander af, at 
normerne hæves ensidigt, men kan kun godkende dette, 
såfremt Kommissionen sørger for, at det ikke er forbundet 
med statsstøtte. 
3.7. Sammenlignende undersøgelser 
3.7.1. Prydplanter, som produceres i tredjelande, bør 
gøres til genstand for samme undersøgelser. 
Bruxelles, den 30. maj 1990. 
Alberto MASPRONE 
Formand for 
Det Økonomiske og Sociale Udvalg